cyanic-selkie/wikianc huggingface dataset:
Blast beat
Blast beatin historia
Ensimmäisiä metallimusiikissa blast beateja levyttäneitä artisteja olivat rumpalit Dave "Grave" Hollingshead (Repulsion) ja Charlie Benante (Anthrax, S.O.D.). Graven tekniikan erikoisuus oli yhden bassorummun ja pedaalin käyttö. Benanten bravuuri oli virvelirumpuun kahdella kädellä isketty blast beat. Merkittävä blast beatin kehittäjä oli Napalm Deathin ensimmäinen rumpali Mick Harris, jonka blast beatista muodostui Napalm Deathin ja koko grindcore-tyylilajin tunnusmerkki.
Georgina Mace
IUCN:n uhanalaisuusluokituksen määrittely
Mace ja yhdysvaltalainen biologi Russell Lande esittelivät vuonna 1991 tutkimuksen ”Assessing Extinction Threats”, missä hahmoteltiin uudestaan IUCN:n uhanalaisuusluokitusta. Mace ja Lande ehdotti luokituksen jakoa äärimmäisen uhanalaisiin, erittäin uhanalaisiin ja vaarantuneisiin lajeihin, joihin eliöt luokiteltaisiin sen mukaan, kuinka todennäköisesti laji kuolisi sukupuuttoon esimerkiksi viiden vuoden tai kahden sukupolven aikana. Macen ja Landen kriteerit perustuivat populaatiobiologisiin teorioihin, ja lajeja arvioitaisiin muun muassa efektiivisen populaatiokoon, populaation koon muutoksen ja elinympäristöjen häviämisen perusteella.
Wolmar Westling
thumb|250px|Oulun merikoulun tähtitorni
Olavi Runolinna
Lapuan liikkeen kulissien takana liikkui monenlaisia henkilöitä, jotka halusivat käyttää liikettä omiin tarkoitusperiinsä. Helsingissä toimi Runolinnan johtama radikaali ryhmä, joka uneksi fasistisesta yhteiskunnasta. Ryhmää johti direktorio, johon kuuluivat lisäksi kenraali Hannes Ignatius ja majuri Ragnar Gröning. Ryhmä oli varsin pieni eikä sillä ollut mitään menestymisen mahdollisuuksia. Hankkeen paljastuttua viranomaiset eivät edes syyttäneet Runolinnaa vallankaappauksen suunnittelusta, vaan ainoastaan murhasta.
Hyefjorden
Hyefjorden (myös Hyenfjorden) on Nordfjord-vuonon osa Sognin ja Fjordanen läänissä Länsi-Norjassa. Se sijoittuu kokonaan Gloppenin kunnan alueelle.
Ray Blanchard
Ray Milton Blanchard (s. 9. lokakuuta 1945 Hammonton, New Jersey, Yhdysvallat) on amerikkalais-kanadalainen seksologi, joka tunnetaan parhaiten hänen transsukupuolisuutta, pedofiliaa ja seksuaalisia suuntautumisia koskevasta tutkimuksestaan. Näiden lisäksi Blanchard on julkaissut tukimuksia fallometriasta ja eräistä parafilioista, kuten hypoksifiliasta.
Eidos-Montréal
Eidos-Montréal on kanadalainen pelitalo.
My Story
Kappaleet
Kaikki kappaleet sanoittanut Ayumi Hamasaki
La Espero
Toivo
vedä se ihmisperhettä:
Puolueettomalla kielipohjalla,
Ittihad FC
Al-Ittihad (, 'yhdistynyt') on saudiarabialainen urheiluseura Jeddan kaupungista Punaisenmeren rannalta. Se on yksi maan suurimmista ja perinteikkäimmistä urheiluseuroista.
Historia
Ensimmäisen ottelunsa yhdistynyt seura pelasi vuonna 1929 paikallisvastustaja al-Riyadhia vastaan ja voitti 3-0. Sittemmin al-Riyadh lopetti jalkapallotoiminnan ja al-Ittihad jäi kaupungin ainoaksi jalkapalloseuraksi. Al-Ittihad jatkoi pelaamista pääasiallisesti paikallisten liikemiesten sponsoroimissa turnauksissa vuoteen 1957 saakka, jolloin perustettiin virallinen Saudi-Arabian jalkapalloliitto. Samana vuonna pelattiin jo ensimmäinen jalkapallokilpailu, kuninkaan mukaan nimetty cup, joka säilyi maan ykkösjalkapallokilpailuna, kunnes vuonna 1975 käynnistyi kansallinen liiga. Ittihad voitti sarjan mestaruuden sen toisella kaudella. 1970-luvun puolivälissä vauras saudihallinto tuki avokätisesti jalkapallo- ja muutakin urheilutoimintaa. Jalkapalloseurat otettiin kuitenkin tiukkaan kontrolliin ja niiden ohjelmaan otettiin myös muita lajeja.
Kefeus (Etiopia)
Kassiopeia oli kerskunut olevansa neireidejäkin kauniimpi, ja tämän seurauksena Poseidon oli lähettänyt merihirviön piinaamaan maata rangaistukseksi. Oraakkeli oli kertonut ahdingon loppuvan, jos he uhraisivat Andromedan, kuninkaan tyttären, pedolle. Niin tämä sidottiin kahleilla kallioon pedon saaliiksi, mutta Perseus, osuessaan paikalle Pegasos-hevosellaan, surmasi pedon ja vapautti Andromedan sovittuaan ensin Kefeuksen kanssa saavansa tämän vaimokseen.
Kangastuksia
Tuotanto, teema ja vastaanotto
Aleksandr Hanžonkovin yhtiön tuottama Kangastuksia on yksi 1910-luvun venäläisen mykkäelokuvan suurimman tähden Vera Holodnajan neljästä säilyneestä elokuvasta. Se perustuu Lidija Tšarskajan samannimiseen romaaniin. Elokuvan tarina on aikalaiskritiikin ja myöhempien arvioiden mukaan heikko. Sen ansiona on pidetty pikkuporvarillisen arkielämän kuvausta.
Kangastuksia esitettiin Suomessa keväällä 1916. Fyren kuvaili elokuvaa koskettavaksi ja vaikuttavaksi sekä erinomaisesti toteutetuksi.
Åbo Underrättelser
Lehti jaetaan useamman kerran vuodessa peittojakeluna kaikkiin kaksikielisiin talouksiin Varsinais-Suomessa, kaikkiin talouksiin ja yrityksiin Turun keskusta-alueella sekä kaikkiin talouksiin Turun saaristossa. Peittojakeluiden levikki on noin 60 000 kpl / kerta.
Markku Salminen (urheilija)
Markku Salminen osallistui neljä kertaa suunnistuksen MM-kisoihin. Parhaaksi henkilökohtaiseksi saavutukseksi jäi viimeisten, vuoden 1976 kisojen viides sija Aviemoressa Skotlannissa. Linköpingissä 1968 hän oli 13:s, Friedrichrodan 1970 suomalaisittain heikosti menneissä kisoissa 22:s ja syyskuussa 1974 Viborgissa 16:s. Hän oli joka kerta mukana myös Suomen viestijoukkueessa, ja kolmasti urakka päättyi mitaliin. Vuonna 1968 Rolf Koskinen, Veijo Tahvanainen ja Juhani Salmenkylä hankkivat hänelle ankkuriosuudelle yli neljän minuutin etumatkan. Ruotsin Göran Åhlund kuitenkin painui ohi ja jätti Suomen hopealle yhdeksän sekunnin erolla. Vuonna 1970 Salminen ja kumppanit jäivät viestissä neljänneksi, eikä koko kisoista tullut Suomeen yhtään mitalia. Vuonna 1974 Salminen juoksi viestin kakkososuuden, kun suomalaiset palasivat mitalikantaan, mutta voitosta ei tullut taistelua: Ruotsi oli lähes 16 minuuttia edellä. MM-kisoissa 1976 Ruotsin lisäksi edelle livahti Norja, mutta Salminen ja avausosuuden juossut Hannu Mäkirinta pääsivät toistamiseen MM-kisojen palkintokorokkeelle.
Etelänravut
Etelänravut (Parastacidae) on kymmenjalkaisten (Decapoda) lahkoon kuuluva rapuheimo. Siihen kuuluu 14 sukua, joiden lajeista 85 prosenttia elää Australiassa.
Lakko
Lakossa työntekijä rikkoo tekemäänsä työsopimusta, jolla hän on sitoutunut työskentelemään tietyn ajan tai toistaiseksi. Siksi lakkoja pidettiin aikaisemmin laittomina. Useimmissa länsimaissa lakot laillistettiin 1800-luvun lopulla ja 1900-luvun alussa työntekijöiden oikeuksien kasvaessa. Nykyisin lakko-oikeus kuten ammatillinen järjestäytyminen katsotaan työntekijöiden perusoikeudeksi ja se on tunnustettu useimmissa perustuslaeissa. Tunnetaan kuitenkin laittoman lakon käsite.
Lakko Suomessa
Työntekijät ovat luovuttaneet lakko-oikeutensa suomalaisessa työsopimusjärjestelmässä ammattiliitoille, tyypillisesti ammattiliitojen hallitukselle. Siten yksittäinen työntekijä, jonka alalla sovelletaan yleissitovaa työehtosopimusta, ei käytännössä voi olla laillisessa lakossa. Laittomasta lakosta voidaan sen toimeenpannut järjestö tuomita hyvityssakkoon työtuomioistuimessa. Mikäli lakko ei sakosta huolimatta lopu, sakko voidaan tuomita monta kertaa.
Lauteraargletscher
Lauteraargletscher on vuoristojäätikkö Sveitsissä, Bernin kantonissa, Guttannenin kunnassa. Jäätikkö saa alkunsa Lauteraarhornvuoren pohjoispuolelta runsaan kolmen kilometrin korkeudessa. Noin kilometrin alempana jäätikkö yhdistyy Finsteraargletscherin kanssa Unteraargletscherjäätiköksi. Se päättyy Grimselsee-tekojärveen.
Jäätikköalue kuuluu Jungfraun–Aletschin alppialueeseen, joka on Unescon maailmanperintökohde.
Vetysyanidi
Käyttö
Vetysyanidia käytetään hyönteismyrkkynä sekä orgaanisessa synteesissä muun muassa nitriilejä valmistettaessa.
Preševo
Historia
Vuosina 1887–1913 Preševo oli osa Osmanien valtakunnan Kosovon vilayettia. Ensimmäisen Balkanin sodan jälkeen alue palasi Serbian haltuun.
V. S. Naipaul
Elämä ja ura
Komediallinen ja omaelämäkerrallinen perhekronikka Talo mr Biswasille (1961) oli Naipaulin läpimurtoromaani. Sitä seurannut Mr Stone and the Knights Companion (1963) sijoittui jo Englantiin ja voitti Hawthornden-palkinnon.
Jalkapallon Euroopan-mestaruuskilpailut 2016 – Lohko F
Islanti vs. Itävalta
<section begin=ISLvAUT/> <section end=ISLvAUT/>
Markku Riikonen
Markku Olavi Riikonen (19. huhtikuuta 1937 Ruokolahti – 5. syyskuuta 2001 ) oli suomalainen näyttelijä ja ohjaaja. Hän esiintyi elokuvissa ja televisiomainoksissa sekä ääninäytteli muun muassa Mustaa Pekkaa Disneyn piirretyissä.
International Game Developers Association
Toiminta
2. Special Interest Groups (SIGs) ovat jäsenryhmittymiä jotka keskittyvät tiettyihin aiheisiin.
Alexia
1990-luku
Hän aloitti yhteistyön tuottaja Roberto Zanettin (tunnettu myös nimellä Robyx) kanssa vuonna 1990 toimimalla taustalaulajana Zanettin eurodance-kokoonpanojen, kuten Double Youn ja Ice MC:n kanssa. Alexia julkaisi ensimmäisen oman singlensä "Me and You" vuonna 1995 Zanettin levy-yhtiön ZYX Musicin tuottamana.
ʻOkina
Tongassa vastaavan kirjaimen nimi on fakauʻa, wallisissa fakamoga, tahitissa ʻeta ja rarotongassa ʻamata, joista kukin tavalla tai toisella viittaa kurkussa ääntyvään, kovaan tai glottaaliseen äänteeseen. Samoan kielen koma liliu ’pilkku ylösalaisin’ luonnehtii merkin ulkoasua.
Vuonna 2012 Samoa päätti palauttaa ʻokinan osaksi virallista kirjaimistoa.
Eduskuntavaalit 1975
'''Suomen 27. eduskuntavaalit''' järjestettiin 21.–22. syyskuuta 1975. Presidentti Urho Kekkonen oli tuolloin antanut määräyksen eduskunnan hajottamisesta ja uusien vaalien järjestämisestä; muussa tapauksessa vaalit olisivat olleet seuraavan vuoden maaliskuussa. Tämä on ollut toistaiseksi viimeisin kerta, kun niin on tehty. Aiheena edus­kunnan hajottamiseen oli varsinkin Keskustapuolueen edus­kunta­ryhmän ilmoitus, ettei se voinut hyväksyä kehitysalueita koskevia lain­säädäntö­hankkeita sellaisina kuin hallitus­puolueet olivat asiasta sopineet.
Muutoksia eduskunnan kokoonpanossa
SDP:n kansanedustaja Eero Salo kuoli lokakuussa 1975 ja uudeksi kansanedustajaksi tuli Eino Grönholm. SKDL:n kansanedustaja Kaisu Weckman siirtyi vuoden 1976 alussa Kansaneläkelaitoksen johtajaksi ja hänen tilalleen tuli Ulla-Leena Alppi. SDP:n kansanedustaja Lars Lindeman siirtyi elokuun alussa 1976 Suomen suurlähettilääksi Osloon ja hänen tilalleen tuli Matti Louekoski. Ahvenanmaan ainoa kansanedustaja Evald Häggblom kuoli elokuussa 1976 ja hänen tilalleen tuli Gunnar Häggblom.
Gentamisiini
Gentamisiini tai gentamysiini on seos aminoglykosideihin kuuluvia orgaanisia yhdisteitä. Sitä käytetään lääketieteessä ja eläinlääketieteessä antibioottina useiden bakteeri-infektioiden hoitamiseen. Gentamisiini kuuluu WHO:n laatimaan tärkeimpien lääkeaineiden luetteloon.
Jukka Priha
Jukka Prihan sisar oli professori Päivi Setälä.
Lapinlahden kaikkien pyhien kirkko
thumb|300px|right|Kirkko sisältä. Lapinlahden kaikkien pyhien kirkko on ortodoksinen kirkkorakennus Lapinlahdella. Kirkko kuuluu Iisalmen ortodoksiseen seurakuntaan. Alun perin rukoushuoneeksi valmistuneen kirkon suunnitteli arkkitehti Ilmari Ahonen, ja arkkipiispa Paavali vihki rukoushuoneen käyttöön 2. elokuuta 1959. Rukoushuoneen vihki kirkoksi 6. syyskuuta 1987 piispa Tiihon. Sen ikonostaasin on maalannut Martha Neiglick-Platonoff.
Venäläinen symbolismi
Symbolismi kirjallisuudessa
Symbolismin lähtökohtia olivat mystiikkaa ja romantiikkaa edustaneet taiteilijat ja filosofit, muun muassa Dostojevski, Wagnerin oopperat sekä Schopenhauerin ja Nietzschen filosofia. Myös Ibsenin näytelmät vaikuttivat Venäjän symbolismin kehitykseen.
Boleh’iv
Boleh’iv on kaupunki läntisen Ukrainan Ivano-Frankivskin alueen Kalušin piirissä. Boleh’iv sijaitsee 85 kilometriä aluekeskus Ivano-Frankivskista länteen.
Tammikuun keskilämpötila on -3,9 ja heinäkuun +17,5 celsiusastetta. Keskimääräinen vuosisademäärä on 800 millimetriä.
Marjatta Rinne
Puheteatteri
Marjatta Rinne suoritti Suomen Teatterikoulun 1966–1969, lisäksi hän otti lauluopintoja. Rinne aloitti ammattiuransa Rovaniemen Teatterissa 1969–1971. Vuosina 1971–1977 hän oli kiinnitettynä Kouvolan Teatteriin ja vuosina 1978–1979 Tampereen Työväen Teatteriin. Sittemmin hän on työskennellyt vapaana taiteilijana, kuten Suomen Kansallisteatterin vakituisena vierailijana 1980–1995. Rinteen näyttämötaiteellisia tehtäviä ovat olleet muun muassa Edithin rooli Maria Jotunin komediassa Kultainen vasikka ja Helenan osa William Shakespearen komediassa Kesäyön unelma.
Taistelu leivästä
Sisältö
Kirja sisältää Kropotkinin ajattelun perusteita muun muassa yksityisomistuksesta ja toimeentulosta. Teoksessa hän myös tuo esille valtiotonta ja hallituksetonta yhteiskuntamalliaan, joka perustuu ihmisten vapaaseen yhteenliittymiseen. Lisäksi Kropotkin arvioi työväenliikkeen muiden suuntausten näkemyksiä muun muassa yksityisomistuksesta, hyödykkeiden jaosta sekä vallankumouksellisista toimintatavoista. Karl Marxin merkittävimmän teoksen Pääoman talousteorioista Taistelu leivästä eroaa olennaisesti siinä, että Marxin analysoidessa pelkästään kapitalismia, pohtii Kropotkin puolestaan anarkokommunistisen yhteiskunnan toimintaa ja keinoja sen saavuttamiseksi.
Päästäiset
Suomessa elävät päästäislajit
Suomessa elää kuusi päästäislajia:
Ctrl+Alt+Del
thumb|Sarjakuvan käyttämä [[logo.]] Ctrl+Alt+Del (CAD) on englanninkielinen pelaamisesta ja pelikulttuurista kertova verkkosarjakuva. Sarjakuvaa piirtää ja käsikirjoittaa Tim Buckley. Internetissä hänet tunnetaan nimimerkillä Absath. Sarjakuvan nimi viittaa PC-tietokoneista tuttuun näppäinyhdistelmään Control-Alt-Del. Sarjakuvan tunnuslause on ”Tragically l337”.
Aarre Marttila
Marttila suoritti kansanopiston vuonna 1938. Hän työskenteli maanviljelijänä, minkä lisäksi hän harjoitti puutavaran sahausta vientiin muun muassa Englantiin ja Saksaan (Marttilan saha) sekä toimi Kestin turve Oy:n (Jurvassa) ja Turveteos Oy:n (Parkanossa) toimitusjohtajana. Jurvan kunnanvaltuustossa Marttila oli mukana vuodesta 1946 toimien sen puheenjohtajana 1949 ja edelleen vuodesta 1951.
Otto Slätis
Otto Wilhelm (O. W.) Slätis (3. elokuuta 1864 Lapinjärvi – 12. lokakuuta 1940 Vaasa) oli suomalainen agronomi, maanviljelysneuvos ja kansanedustaja.
Ruotsin sotahistoria keskiajalla
Sodat Suomessa
Myös tanskalaiset tekivät luultavasti ristiretkiä Suomeen vuosina 1190 ja 1210. Nämä retket ovat voineet myös suuntautua Ruotsin hallinnon alaisille alueille. Novgorodin ruhtinas Jaroslav teki sotaretken Hämeeseen vuonna 1227 sen jälkeen kun Turun piispa oli kieltänyt kaupankäynnin venäläisten kanssa. Hämäläiset tekivät seuraavana vuonna kostoretken Novgorodin alueelle. On epävarmaa olivatko hämäläiset tuolloin vielä Ruotsin kruunun alaisia.
Esa Koivusilta
Koivusillan vanhemmat olivat maanviljelijä Heikki Kustaa Koivusilta ja Fanny Aleksiina Kailaniemi. Koivusilta oli naimisissa Irja Kyllikki Riihimäen kanssa vuodesta 1938 lähtien.
Kaapo Kakko
Seuraura
Kaudella 2018–2019, kolmannessa Mestarien liigan ottelussa 6. syyskuuta 2018 saksalaista EHC Münchenia vastaan Kakko teki ensimmäisen miesten pääsarjamaalinsa. Ensimmäisen SM-liigamaalinsa hän teki runkosarjan avauskierroksella 14. syyskuuta 2018 Hämeenlinnan Pallokerhoa vastaan. Kakon osuma ratkaisi TPS:lle 2–1-voiton jatkoajalla ajassa 60.49. Liigauransa ensimmäisen kypärätempun hän teki 16. helmikuuta 2019 vieraissa Rauman Lukkoa vastaan. Kakon toinen osuma jäi TPS:n 2–5-voittoon päättyneen ottelun ratkaisumaaliksi. Jari Sarronlahti valitsi hänet ottelun Alumnien tähtien ykköstähdeksi.
Kakon tulokaskausi 2018–2019 toi runkosarjassa kaikkiaan 45 ottelussa tehot 22+16=38. Hän oli runkosarjassa TPS:n paras maalintekijä ja kolmanneksi paras pistemies. Kakko jakoi koko SM-liigan maalipörssin kuudennen sijan Sportin Roope Talajan ja HIFK:n Iikka Kangasniemen kanssa. Hän voitti myös koko tulokkaiden maalipörssin ja sijoittui tulokkaiden pistepörssissä toiseksi edellään vain Kärppien Aleksi Heponiemi. Runkosarjan päätöskierroksella 14. maaliskuuta 2019 Saimaan Palloa vastaan Kakko teki kauden 22. maalinsa, jolla hänestä tuli SM-liigan kaikkien aikojen eniten maaleja yhden kauden runkosarjassa tehnyt U18-ikäinen pelaaja. Kakko ohitti tilastossa Aleksander Barkovin (21 maalia kaudella 2012–2013). Myös hänen piste per peli -keskiarvonsa (0.84) oli U18-ikäisten pelaajien kaikkien aikojen paras yhden kauden runkosarjassa. Ennätys oli aiemmin Aleksander Barkovin (0.40 pistettä kaudella 2012–2013) hallussa. Pudotuspeleissä Kakko teki viidessä ottelussa tehot 4+1=5, joilla hän oli TPS:n tehokkain maalintekijä sekä jakoi sisäisen pistepörssin voiton Otto Niemisen kanssa. Mestarien liigassa Kakko teki viidessä ottelussa kaksi maalia ja hän jakoi joukkueensa sisäisen tehotilaston voiton Patrick Bjorkstrandin kanssa lukemalla +4. Kakko palkittiin kauden päätteeksi SM-liigan vuoden tulokkaana Jarmo Wasaman muistopalkinnolla. Myös Suomen jääkiekkoliiton kunniapuheenjohtaja Kai Hietarinta palkitsi hänet President’s Trophy -erikoispalkinnolla, joka myönnetään jääkiekon parissa ansiokkaasti vaikuttaneelle henkilölle.
Maajoukkueura
Kakko pelasi myös alle 20-vuotiaiden maailmanmestaruuskilpailuissa vuonna 2019. Finaaliottelussa Yhdysvaltoja vastaan hän teki Suomen 2–3-voittomaalin vain 1.26 minuuttia ennen varsinaisen peliajan päättymistä. Kakon osuma ratkaisi joukkueelle lopulta maailmanmestaruuden. Hänet valittiin Suomen ottelun parhaaksi pelaajaksi, kuten myös alkulohkossa Yhdysvaltoja vastaan pelatun ottelun päätteeksi.
Muuta
Kakko sairastaa diabetesta ja keliakiaa. Kakko sai vuoden Diabetesteon vuosipalkinnon vuonna 2019. Kakko seurustelee Salatut elämät -tv-sarjan näyttelijä Julia Korpisen kanssa.
Pandakunkku
<references group="https://slycooper.fandom.com/wiki/Panda_King" responsive="" /> Pandakunkku on kuvitteellinen hahmo Sucker Punch Productionsin kehittämässä Sly Cooper -videopelisarjassa. Pandakunkku on pyroteknikko, joka asuu Kunlun-vuorilla Länsi- Kiinassa. Hän oli alun perin Sly Cooperin vastustaja. Hän toimi Fiendish Five - ryhmän jäsenenä, ja osallistui Conner Cooperin murhaan ja Varkaidenkäsikirjan varastamiseen , mutta myöhemmin Sly voitti hänet. Hänet pidätettiin sitten. Jossain vaiheessa vangitsemisen jälkeen kenraali Tsao sieppasi hänen tyttärensä Jing Kunkun. Vastineeksi Cooperin koplalle siitä että he pelastivat hänen tyttärensä Pandakunkku liittyi heidän joukkoonsa ja auttoi heitä Cooperin holvin ryöstössä.
Häntä on ääninäytellyt Kevin Blackton.
Korean sota
Kiina puuttuu sotaan
thumb|vasen|Rintamalinjan liikkuminen Korean niemimaalla Korean sodan aikana. Koska sota näytti kääntyneen pohjoista vastaan, päätettiin hyökkäystä jatkaa myös Pohjois-Korean puolelle. Hyökkäys hyväksyttiin YK:n yleiskokouksessa. Pohjois-Korean pääkaupunki Pjongjang vallattiin 19. lokakuuta ja hyökkäyksen jatkuessa edelleen kohti pohjoista 26. lokakuuta ensimmäiset joukkoyksiköt saavuttivat Korean ja Kiinan rajan muodostavan Jalu-joen. Pohjois-Korean luhistuminen koettiin vakavana uhkana Kiinassa. Maan pääministeri Zhou Enlai oli ilmoittanut, että Kiina ei voisi olla puuttumatta sotaan mikäli sen naapuri tuhoutuisi. Yhdysvalloissa tällaisen uhkauksen toteuttamiseen ei kuitenkaan uskottu. Sodan uskottiin sen sijaan olevan loppusuoralla. Illalla 25. marraskuuta seurasi kuitenkin kiinalaisjoukkojen hyökkäys koko rintaman pituudelta. Kiinalaiset kutsuivat joukkojaan virallisesti vapaaehtoisiksi. Vapaaehtoisia joukkoja komensi tammikuussa 1950 toukokuuhun 1951 marsalkka Peng Dehuai.
Aselepo
Aseleposopimus allekirjoitettiin Panmunjomissa 27. heinäkuuta 1953. Sota ei päättynyt rauhaan, vaan aselepoon. Aselevon solmijaosapuolina olivat Kiina, Pohjois-Korea ja Yhdysvallat. Etelä-Korea ei hyväksynyt niemimaan jakoa eikä tunnustanut sopimusta. Pohjois-Korea sanoi sanoutuvansa irti sopimuksesta 2009.
Kiinan ja Pohjois-Korean kalusto
pienoiskuva|Yhdysvaltalaiset sotilaat tutkivat pohjoiskorealaisilta vallattua [[T-34/85 panssarivaunua Waegwanissa, Koreassa]]
Ilmasodan tappiot
FEAF:n ja sen liittolaisten virallisista konetappioista vihollinen aiheutti 1 041 koneen tuhoutumisen (52,4 %), loput (945) johtuivat muista syistä. Vihollisen ilmatorjunta ampui alas 816 konetta (78,3 %), hävittäjät 147 konetta (14,1 %) ja 78 koneen tuhoutumisen syy jäi epäselväksi. YK:n ilmavoimien kokonaistappiot taistelulentojen määrästä laskien olivat 0,5 %, mikä on vähän, jos verrataan maailmansodan keskiarvoihin.
Meriadoc Rankkibuk
Peter Jacksonin elokuvatrilogiassa Merriä näytteli Dominic Monaghan.
Toivo Kinnunen
Toivo Henrik (Toivo H.) Kinnunen (9. marraskuuta 1905 Pieksämäen maalaiskunta – 13. helmikuuta 1977 Pieksämäki) oli suomalainen maanviljelijä ja kunnallisneuvos, joka toimi Maalaisliiton kansanedustajana Mikkelin läänin vaalipiiristä vuosina 1945–1958 ja 1962–1966.
Council Skies
Council Skies on yhtyeen ensimmäinen studioalbumi sitten vuoden 2017 albumin Who Built the Moon?
Diplomityö
Koska tarkastettavaksi jätetty diplomityö on julkinen asiakirja, pyritään yritystenkin toimeksiannosta tehtävät diplomityöt kirjoittamaan siten, ettei niissä ole sellaista materiaalia, jota ei voi julkaista. Osa yliopistoista hyväksyy diplomitöille perustellusta hakemuksesta määräaikaisen luottamuksellisuusaseman. Näissäkin tapauksissa työn nimi ja tiivistelmä ovat aina julkisia.
Namazga
Namazgassa tehdyissä kaivauksissa on selvitetty maatalouteen perustuvan kylän muuttumista asteittain kaupunkimaiseksi. Samoihin aikoihin oli Anaun kulttuuri.
Isobutyyrialdehydi
Isobutyyrialdehydi on orgaaninen yhdiste (aldehydi), joka on huoneenlämmössä (20 °C) olomuodoltaan väritöntä nestettä, jolla on pistävä haju. Sen kemiallinen kaava on C4H8O ja rakennekaava (CH3)2CHCHO. Isobutyyrialdehydista käytetään myös nimityksiä 2-metyyli-1-propanaali ja isobutanaali.
Rob Blake
Kansainväliset pelit
Blake on pelannut Kanadan joukkueessa:
Stefan Rehn
Ura pelaajana
Loistavan tekniikan omanneena keskikenttäpelaajana Rehn oli IFK Göteborgin ja Djurgårdens IF:n kantavia voimia 1980-luvulta aina 2000-luvulle. Hän oli voittamassa IFK:n kanssa viittä Ruotsin mestaruutta 1990-luvun ensimmäisellä puoliskolla. Ulkomailla Rehnillä on pelikokemusta englantilaisseura Evertonista sekä sveitsiläisestä FC Lausanne-Sportista.
Ura valmentajana
Kaudeksi 2018 Rehn siirtyi Ruotsin 1. divisioonassa pelaavan Utsiktens BK:n päävalmentajaksi. Rehn jätti seuran tammikuussa 2020, vaikka oli joulukuussa kirjoittanut jatkosopimuksen seuran kanssa.
Tomislav Crnković
Tomislav Crnković (17. kesäkuuta 1929 Kotor, Serbien, kroaattien ja sloveenien kuningaskunta – 17. tammikuuta 2009 Zagreb, Kroatia) oli Jugoslaviaa edustanut jalkapalloilija ja olympiamitalisti.
Ikikuuruoho
Ikikuuruoho (Lunaria rediviva) on ristikukkaiskasvien heimoon ja kuuruohojen sukuun kuuluva kasvilaji. Sen tieteellinen sukunimi Lunaria tulee latinan kuuta tarkoittavasta sanasta luna ja viittaa kasvin kuumaisiin lituhedelmiin. Lajiepiteetti rediviva puolestaan merkitsee uudelleenkasvavaa.
Kasvutavaltaan ikikuuruoho on monivuotinen, pystyvartinen ruohokasvi, jonka kasvukorkeus on noin 60–90 senttimetriä. 20 senttimetriä pitkät lehdet ovat tasasoukkia ja suikeita, hienohampaisia. Touko-kesäkuussa puhkeavat 2,5 senttimetrin mittaiset vaaleanvioletit kukat ovat hennosti tuoksuvia, neliteräisiä ja vaaleampia kuin kesäkuuruoholla. Myöhemmin kukista kehittyy soikeita, läpikuultavia lituja, joita käytetään monesti kuivakukka-asetelmissa.
Gangstar: Crime City
Gangstar: Crime City on Gameloftin vuonna 2006 julkaisema mobiilipeli. Se on lajityypiltään toimintapeli. Pelissä on yli 60 suoritettavaa tehtävää. Se muistuttaa paljon Grand Theft Auto -pelisarjaa.
Luettelo Australian avointen miesten nelinpelin voittajista
Australian avoin tennisturnaus on vuosittain järjestettävä tennisturnaus, joka pelataan kovapohjaisilla ulkokentillä Melbourne Parkissa Melbournessa, Australiassa.
Deserted Palace
Deserted Palace on kokeellista, instrumentaalista elektronista musiikkia sisältävä albumi, jonka on säveltänyt ja tuottanut Jean Michel Jarre. Albumi julkaistiin 1972 Sam Fox -levymerkillä. Kyseessä on Jarren ensimmäinen albumi.
We Cannot Move
Vuonna 2014 Svart Records julkaisi vinyylillä We Cannot Move / Between the Trees -singlen.
Frank D. Gilroy
New Yorkin Bronxissa lapsuutensa viettäneen Gilroyn vanhemmat olivat irlantilaissukuinen kahvimeklari ja tämän italialais-saksalainen vaimo. High schoolin jälkeen Gilroy värväytyi armeijaan ja joutui toisen maailmansodan aikana puoleksitoista vuodeksi taisteluihin Eurooppaan.
Sodan jälkeen Gilroy suoritti bachelor-tutkinnon Dartmouth Collegessa ja sai stipendin Yalen yliopiston draamakouluun. Hän aloitti uransa kirjoittamalla suorana lähetettyjä televisionäytelmiä ohjelmasarjoihin Playhouse 90, Westinghouse Studio One, The United States Steel Hour, Kraft Television Theatre ja Lux Video Theatre. Teatterinäyttämöllä hän debytoi vuonna 1962 näytelmällä Who’ll Save the Plowboy?, joka sai The Village Voice -lehden Obie-palkinnon.
Korni
Historia
Kornin kielen alamäki alkoi 1500-luvulla, jolloin englanti alkoi valtion painostuksesta syrjäyttää sitä. Vuonna 1549 Cornwallissa alkoi niin sanottu rukouskirjakapina, joka johtui Englannin kuninkaan Edvard VI hallituksen määräyksestä, että kaikki kirkonmenot piti suorittaa englanniksi. Voimakkaasti katolisilla alueilla Devonissa ja Cornwallissa latinan korvaaminen englannilla johti väkivaltaisuuksiin. Kirkkomenojen suorittamista korniksi ehdotettiin, mutta siihen ei suostuttu. Kapina päättyi kapinoitsijoiden tappioon, eikä Raamattua saatu käännetyksi korniksi. Viimeinen seremonioissaan kornia käyttänyt kirkko aloitti englannin käytön vuonna 1678 Towednackissa.
Viimeinen pelkästään kornia puhunut henkilö Chesten Marchant kuoli vuonna 1676. Kielen viimeisestä puhujasta ennen viime aikoina tapahtunutta elvytystä on kiistelty. Joidenkin mielestä viimeinen puhuja oli John Davey (kuollut vuonna 1891), ja toiset ovat ehdottaneet henkilöksi Alison Treganningia (kuoli 1901). Westpenwithiläisten kalastajien tiedetään käyttäneen korninkielistä sanastoa 1940-luvulle saakka.
Äännerakenne
Kornin äännerakenne on seuraavanlainen:
Kesäaika
Taustaa
Ensimmäisen kerran kesäajan käyttöönottoa ehdotti vakavissaan William Willett teoksessaan Waste of Daylight vuonna 1907. Hänen mielestään kelloja voitaisiin siirtää kesäksi kaksikin tuntia eteenpäin. Voimakkaasta lobbauksestaan huolimatta hän ei kyennyt taivuttamaan Britannian hallitusta hyväksymään kesäaikaa. Ehdotuksen sanottiin rikkovan säännöllisen vuorokausirytmin.
Esitettyjä hyötyjä
Keväisin ja syksyisin kesäajan ansiosta työpäivän loppuessa on yhä valoisaa. Kotiinpaluuliikenne syksyllä on tästä syystä turvallisempaa kuin talvella normaaliaikana, jolloin työpäivän päättyessä on pimeää.
HMS Urchin
HMS Urchin on ollut neljän Britannian Kuninkaallisen laivaston aluksen nimenä.
Liittopiiri
Argentiina
Liittovaltionpiiri Argentiinassa muutettiin Buenos Airesin autonomiseksi kaupungiksi vuonna 1994.
Alec McCowen
Alec McCowen (26. toukokuuta 1925 Tunbridge Wells, Kent – 6. helmikuuta 2017) oli brittiläinen näyttelijä. Hän opiskeli Royal Academy of Dramatic Artissa ja saavutti suurimmat menestyksensä näytelmissä, muun muassa William Shakespearen rooleissa.
Vjatkanhevonen
Vjatkanhevonen on vaarantunut hevosrotu, joka on peräisin entiseltä Vjatkan, nykyisin Kirovin alueelta Venäjältä. Vjatkanhevosia on lähinnä Kirovin ja Udmurtian alueilla.
Historia
Vjatkahevosen kehittymiseen ovat vaikuttaneet Kirovin, Udmurtian ja läntisen Permin alueiden maasto ja ilmasto. Rodun ulkomuotoon ovat ehkä vaikuttaneet Novgorodin siirtolaisten 1300-luvulla Pohjois-Venäjälle tuomat eestinhevoset ja klepperit sekä myöhemmin Uralin kaivoksille tuodut eestinhevoset. Vjatkanhevonen oli tunnettu työhevosominaisuuksistaan, kestävyydestään, nopeudestaan ja taloudellisuudestaan. 1800-luvun alkupuolella sitä käytettiin usein vetämään troikkaa, ja joitakin yksilöitä vietiin Vjatkasta muun muassa Puolaan. Myös konikponien uskotaan vaikuttaneen vjatkanhevoseen.
Raharuhtinas
Raharuhtinas on Simo Ojaniemen kehittämä seikkailupeli, jonka Amersoft julkaisi Commodore 64:lle vuonna 1984. Se oli yksi ensimmäisiä suomalaisia kaupallisia videopelejä.
Neofetch
Neofetch on tekstipohjainen tietoa tietokoneesta ja järjestelmästä näyttävä ohjelma. Se näyttää vasemmalla puoliskolla käyttöjärjestelmän logon ja oikealla riveittäin tietoa muun muassa laitteen mallista, käytössä olevasta muistista ja ladatuista ohjelmista.
Olavi Veistäjä
Edvin Laineen elokuvien käsikirjoittaja
Elokuvakäsikirjoittajana Veistäjä käytti nimimerkkiä Olavi Vesistö. Hän oli Toivo Kauppisen alias Topiaksen ohella toinen Edvin Laineen alku-uran merkittävimmistä käsikirjoittajista. Hän laati scenarion Laineen toiseen elokuvaan Ristikon varjossa (1946), joka oli Suomessa siihen aikaan harvinainen, vankilaoloja ja vankilan jälkeen yhteiskuntaan sopeutumista kuvaava draama. Elokuva sai paljon kiitosta myös Marius Raichin ekspressionistisesta kuvauksesta. Veistäjä sai elokuvan ansiosta parhaan käsikirjoituksen Jussi-palkinnon vuonna 1945.
Maankohoaminen
Suomessa Merenkurkku on maankohoamisen takia päässyt Unescon Maailmanperintöluetteloon. Merenkurkun saaristo on Ruotsin Höga Kustenin (Korkean Rannikon) maailmaperintökohteen laajennus.
Nykytutkimus
Geodeettisen GPS-menetelmän avulla voidaan seurata postglasiaalista maannousua jopa kolmessa ulottuvuudessa: se sisältää myös (pienen) vaakakomponentin. Puhutaan mieluummin postglasiaalisesta muodonpalautusilmiöstä (postglacial rebound). Painovoimamittaukset ovat riippumaton tapa tutkia nousun tarkkaa mekanismia, etenkin miten massa virtaa takaisin Fennoskandian maankuoren alle. Maannousututkimuksen avulla voidaan myös selvittää Maan vaipan ns. viskositeetti, eli kuinka tehokkaasti vaipan kalliomassat vastustavat plastista deformaatiota eri syvyyksillä. Ks. kuva. Mareografinen ja tarkkavaaitusten antamat mittaukset kohdistuvat jonkin vuoden keskimerenpintaan ja niiden avulla määritetään ns. havaittu maankohoaminen, joka eroaan maan keskipisteestä mitatusta absoluuttisesta maankohoamisesta.
Nikolai Tagantsev
thumb|Nikolai Tagantsev vuonna 1915. Nikolai Stepanovitš Tagantsev (3. maaliskuuta (J: 19. helmikuuta) 1843 Penza – 22. maaliskuuta 1923 Pietari) oli venäläinen oikeustieteilijä ja valtiomies, joka osallistui Venäjän keisarikunnan rikoslakien uudistamiseen. Hän myös johti kahta eri komiteaa, jotka käsittelivät Suomen suuriruhtinaskunnan lainsäädäntöön liittyneitä kysymyksiä.
Ura
thumb|Tagantsev vuonna 2015 julkaistussa venäläisessä postimerkissä. Tagantsev toimitti vuosina 1873–1878 valtio- ja rikosoikeutta käsittelevää aikakauslehteä ja julkaisi merkittäviä tutkimuksia Venäjän rikosoikeudesta sekä uuden rikoslain selityksiä ja koottuja tietoja sen soveltamisesta Venäjän oikeuslaitoksessa. Tagantsev oli mielipiteiltään liberaali. Hän vastusti kuolemanrangaistusta ja puolusti yhtä syytetyistä vuosien 1877–1878 poliittisessa 193:n oikeudenkäynnissä. Tagantsev valittiin joulukuussa 1917 Venäjän tiedeakatemian kunniajäseneksi. Kuoltuaan vuonna 1923 hänet haudattiin Pietarin Mitrofanin hautausmaalle, joka on sittemmin hävitetty.
Hiljaisuudessa
Hiljaisuudessa on Katri Helenan albumi, joka julkaistiin vuonna 1996.
Marcus Gross
Gross on saavuttanut kolme maailmanmestaruutta ja kahdeksan Euroopan-mestaruutta. Näistä suurin osa on kahden hengen kajakkiluokista. Hänellä on lisäksi kaksi MM-pronssia sekä kaksi EM-hopeaa ja yksi EM-pronssi. Euroopan kisoista Grossilla on 1 000 metrin kajakkikaksikon hopeamitali Bakusta 2015.
Ripatti
Ripatti (myös Ripatinkylä,  vuonna 1664) on kylä Hirvensalmen kunnan lounaisosassa, Etelä-Savon maakunnassa. Nimen aiheena on sukunimi Ripatti tai Ripattinen. Toivo Mönkkösen mukaan Ripatit tulivat kylään 1600-luvulla Mikkelin pitäjän itäosista.
Vapaapaini
Naisten paini
Suomalaisista naispainijoista Tiina Ylinen ja Sarianne Savola ovat voittaneet EM-pronssia. Petra Olli saavutti nuorten olympiapronssia alle 46-kiloisten tyttöjen sarjassa Singaporessa 2010.
Gaziantepin yliopisto
Gaziantepin yliopisto on Turkin Gaziantepissa sijaitseva yliopisto. Siihen kuuluu viisi kampusaluetta ja 20 tiedekuntaa. Yliopistossa on 45 516 alemman tutkinnon opiskelijaa ja 9 000 ylemmän tutkinnon suorittajaa. Henkilökuntaa yliopistossa on 3 402.
The Real Thing (kappale)
"The Real Thing" -singlen nimikappale, on liki 20-minuuttista albumiversiota noin 15 minuuttia lyhyempi. Lisäksi single sisältää albumiversioita pidemmät versiot kappaleista "Take You to Sweet Harmony" ja "I'm the King I'm the Sun".
Martha Quinn
Henkilökohtaista
Quinn on kasvissyöjä. Hän meni vuonna 1992 naimisiin muusikko Jordan Tarlowin kanssa.
Richard Hell
thumb|250px|Richard Hell 2008 Richard Hell, (oik. Richard Meyers, s. 2. lokakuuta 1949 Lexington, Yhdysvallat ) on yhdysvaltalainen laulaja, basisti, lauluntekijä ja kirjailija.
Daniele Bracciali
Joulukuussa 2007 ATP ilmoitti Braccialin saaneen kolmen kuukauden kilpailukiellon lyötyään vetoa tennisotteluista.
Tuomittu keidas
Juoni
David Thomas - itselleen Whittaker - on Borstalin nuorisovankilan kasvatti joka pakenee laitoksestaan. Hän menee äitinsä luo ja siellä syntyy riita jonka huipuksi hän pieksee pahasti äitiään pahoinpidelleen isäpuolen joka kuolee ambulanssissa.
Aikanaan päästään pattitilanteesta rauhanneuvotteluihin. Eversti on kuitenkin kateissa ja hänen vanha poratorninsa on tuhottu. Neuvottelujen aikana Haddin emiiri heitättää everstin ruumiin vastapuolen jalkoihin.
Nyt mennään oikeuteen ja Davidia syytetään isänsä murhasta; hänet kuitenkin vapautetaan salavihkaa kesken kaiken ja hän katoaa. Olennaisessa osassa oleva öljy-yhtiö GODCO:n johtaja Sir Philip Gorde kieltäytyy tietämästä asiasta mitään ja asia jää siihen.
Rafael Tolói
pienoiskuva|Rafael Tolói vuonna 2016. Rafael Tolói (s. 10. lokakuuta 1990 Glória d'Oeste, Brasilia) on brasilialais-italialainen jalkapalloilija, pelipaikaltaan keskuspuolustaja. Hän edusti Brasiliassa pelatessaan Goiásia ja São Pauloa. Tammi-kesäkuussa 2014 hän pelasi lainasopimuksella Italian Serie A -seura Romassa ja kesällä 2015 hän siirtyi saman sarjan Atalantaan, jota hän on edustanut jo kuusi kautta. Romassa hän pelasi viisi Serie A -ottelua ja Atalantassa hänelle on kertynyt Serie A:ssa 172 ottelua, joissa hän on tehnyt seitsemän maalia, 15 Mestarien liigan ottelua ja viisi Eurooppa-liigan ottelua, joissa hän on tehnyt yhden maalin.
Unterer Grindelwaldgletscher
Unterer Grindelwaldgletscher on vuoristojäätikkö Sveitsissä, Bernin kantonissa, Grindelwaldin kunnassa. Jäätikkö kuuluu Jungfraun–Aletschin alppialueeseen, joka on Unescon maailmanperintökohde.
Rundetårn
Rakentaminen
Rundetårnin rakentaminen aloitettiin kuningas Kristian IV:n käskystä. Sen suunnitteli flaamilais-tanskalainen arkkitehti Hans van Steenwinckel nuorempi. Erään kirjoituksen mukaan perustuskivi laskettiin 7. heinäkuuta 1637 ja kirjoituksessa väitetään, että kuningas olisi tuolloin sen käynyt omakätisesti muuraamassa. Hän oli tuolloin Holsteinin herttuakunnan Glückstadtin kaupungissa heinäkuussa 1637, joten hän ei ilmeisesti ole sitä tehnyt ainakaan tuolloin. Torni valmistui vuonna 1642.
Buthroton
Butrint valittiin Unescon maailmanperintöluetteloon vuonna 1992.
Enalapriili
Synteesi
Enalapriilin synteesin lähtöaine on L-alaniini, josta muodostuu fosgeenin vaikutuksesta N-karboksi-L-alaniinianhydridi. Tämä syklinen välituote reagoi seuraavassa vaiheessa L-proliinin kanssa muodostaen alanyyliproliinidipeptidin. Tämä dipeptidi reagoi pelkistävällä aminoinnilla etyyli-2-okso-4-fenyylibutyraatin kanssa muodostaen enalapriilia. Pelkistimenä käytetään Raney-nikkeliä ja vetyä.
Zmuttgletscher
Zmuttgletscher on kuusi kilometriä pitkä vuoristojäätikkö Sveitsissä, Valais’n kantonissa, Matterhornvuoren kupeessa, 2–3 kilometrin korkeudessa. Vuonna 1973 sen kattama alue oli 16,89 neliökilometrin laajuinen ja pituus 6,7 kilometriä. Muiden Alppijäätiköiden tapaan jäätikkö pienenee jatkuvasti; vuosisadan kuluessa se on lyhentynyt yli kilometrin.
Raivopäät
Historia
Raivopäiden alkuperäinen tarkoitus oli julkaista vain yksi äänite, jolla he saisivat - omien sanojensa mukaan - "nimensä suomirockin historiaan". Sittemmin Raivopäät on julkaissut kuitenkin lukuisia levyjä, ja keikkailut Suomen lisäksi mm. Virossa, Tšekissä ja Saksassa. Myös Konnunsuon vankilassa yhtye teki keikan 1. heinäkuuta 1994.
Uusimman Punkrock Jukebox 5 albumin keväällä 2011 alkaneet äänitykset päättyivät lokakuussa 2011, ja äänite ilmestyi tammikuussa 2012. Kouvolan videoitu kokoonpanon festivaalikeikka äänitettiin jatkokäyttöä varten.
Miro Määttänen
Miro Matias Määttänen (s. 17. kesäkuuta 1996 Espoo) on suomalainen lentopalloilija. Määttänen on pelannut urallaan useita nuorten maaotteluita Suomen poikien lentopallomaajoukkueessa (ikäryhmä 1995–1996 syntyneet) edustaen Suomea EM-kisoissa (4. tila 2013), MM-kisoissa (11. tila 2013) ja nuorten olympiafestivaaleilla. Rantalentopallossa hän on edustanut Suomea nuorten olympialaisissa (4. tila 2014) ja alle 20-vuotiaiden EM-kisoissa (4. tila 2015) Rantalentopallossa Määttänen on yhdessä parinsa Santeri Sirenin kanssa menestynyt nuorten olympialaisissa (2014 4. sija), MM-kisoissa (2016 9. sija) ja EM-kisoissa (2015 4. tila). Kesällä 2016 he voittivat uransa ensimmäisen SM-mitalin (hopea) aikuisten tasolla beach volleyssa.
Alkuvuodet
Espoossa kasvanut Määttänen aloitti lentopalloilun kahdeksanvuotiaana, mutta kävi isänsä Markun kanssa myös keihäänheittokilpailuissa. Kun Miro oli 12-vuotias, isä halusi viedä hänet keihäsharjoituksiin. Se jäi yritykseksi: Espoon Tapioista vastattiin Markku Määttäselle, ettei seurassa ollut tarjolla juniorien keihäsvalmennusta. Tilanne ei ollut sen parempi pääkaupunkiseudun muissakaan seuroissa. Määttänen kuitenkin aloitti Tapioiden heittoryhmässä, jossa keihäänheiton sijasta hän kokeili kiekonheittoa. Jo toisella heittokerrallaan Määttänen kiskaisi lähelle Suomen kärkitulosta kiekonheitossa omassa ikäluokassaan.
Keihäänheitto
Espoon Tapioita yleisurheilussa edustava Määttänen otti vuonna 2010 14-vuotiaiden SM-kisoissa pronssia ja 2012 16-vuotiaiden SM-hopeaa. Määttänen heitti vuonna 2013 700 gramman keihäällä 17-vuotiaiden sarjan maailman kärkituloksen 79,94. Määttänen ei kuitenkaan osallistunut yleisurheilun nuorten MM-kilpailuihin Ukrainassa, sillä hän oli samaan aikaan poikien maajoukkueen mukana lentopallon nuorten MM-kisoissa. Keihäänheitossa MM-kultaa heitti slovenialainen Matija Muhar tuloksella 78,84.
Hatlamminsuo
Hatlamminsuon halki kulkee noin kilometrin mittainen luontopolku, joka kulkee pääosin pitkospuilla suon kulumisherkkyyden vuoksi. Polun varrella on alueen luonnosta kertovia opastauluja. Suon tuntumassa on kaksi ulkoilumajaa ja alueella on myös tiheä ulkoilupolkujen verkosto, kuten ns. Varuskunnan ulkoilureitti.
Hatlamminsuosta ja Hatlamminmäen alueesta 77 hehtaaria on Metsähallituksen luontopalveluiden hallinnassa. Alue ei kuulu valtakunnallisiin suojelualueisiin eikä Natura 2000-suojelualueverkostoon. Alueella on kuitenkin suojeluvaraus maakuntakaavassa ja sinne saatetaan mahdollisesti perustaa tulevaisuudessa luonnonsuojelualue.
Iran Barkley
Amatööriura
1981 New Yorkin kultainen hanska - kilpailussa (golden gloves) hän saavutti hopeaa keskisarjassa. Finaalissa hänet kukisti kivikova Dennis Milton.
1981: Empire state - kilpailut: Kultamitali lätkähti kaulaan. (165 lbs)
Ammattiura
Ura jatkui hetken hienosti, mutta jokainen kohtaa urallaan itseään kovempia miehiä, ja Barkleyn kukisti vuonna 1987 italialainen Sumbu Kalambay pistein täysien erien jälkeen. Vuonna 1988 Barkley järjesteli mahtavan yllätyksen tyrmäämällä kivikovan Thomas Hearnsin vain kolmen erän kamppailemisen jälkeen. Ottelu Hearnsia vastaan valittiin vuoden yllätys - nyrkkeilyotteluksi.
Seuraavassa ottelussa Barkley jatkoi keskisarjassa. Vastakkaisessa kulmauksessa häntä tuijotti itse Michael Nunn. Ottelussa oli panoksena IBF - liiton tunnustama mestaruusvyö. Barkley ei kovasta yrittämisestä huolimatta saanut himottua mestaruusvyötä itselleen, vaan joutui antautumaan kovemmalleen, mutta hän selvisi täydet erät.
Nyrkkeilyura jatkui keskisarjassa seuraavassakin ottelussa, ja vastakkaisessa kulmauksessa häntä tuijotti WBO liiton mestari Nigel Benn, jonka lista oli lähes tahraton. Barkleyllä ei ollut pienintäkään sananvaltaa ottelussa, vaan Benn jyräsi hänen ylitseen kaatamalla hänet kolmesti ensimmäisen erän aikana.
Impressionismi
Impressionismi syntyi Pariisissa Ranskassa, missä luonnon valosta ja värien vaihtelusta kiinnostuneiden nuorten taiteilijoiden ryhmä nousi taidemaailman tietoisuuteen järjestämillään yhteisnäyttelyillä 1870- ja 1880-luvulla. Suuntaus on saanut nimensä Claude Monet’n maalauksesta, jota eräs kriitikko nimitti ”impressionistin” tekemäksi. Impressionistit olivat aikansa taiteessa vallankumouksellisia, sillä he hylkäsivät perinteiset säännöt ja tekniikat. Aluksi impressionistien luonnosmaista tyyliä ei ymmärretty vaan sitä pilkattiin, mutta 1890-lukuun mennessä impressionismista oli jo tullut taiteenostajienkin suosima taidesuuntaus.
Tausta ja esikuvat
pienois|Gustave Courbet oli eräs impressionistien esikuvista. La falaise d’Étretat, 1869. Ranskalainen Eugène Delacroix oli maininnut luonnon olevan kaiken heijastus ja kirjoitti päiväkirjassaan maalaustaiteen uusista tehtävistä ja mahdollisuuksista. Englantilaiset maalarit alkoivat 1800-luvun alussa esittää ajatuksia luonnonläheisestä, luonnosta alkunsa saavasta taiteesta. Ajatus levisi pian Ranskaan, missä se herätti suurta hämmästystä nuorissa maalareissa. Ensimmäisiä välittäjiä Englannin ja Ranskan välillä oli Richard Parkes Bonington, joka oli ystävystynyt ranskalaistaiteilijoiden Théodore Géricault’n ja Eugène Delacroix’n kanssa. Englantilaismaalareista etenkin John Constablella oli merkittävä vaikutus uudenlaisen valon ja värien käsittelyn kehittymisessä. Vuoden 1824 salongin virallisessa näyttelyssä Pariisissa oli muiden ohella esillä myös Constablen töitä, joista teoksesta Heinärattaat sanottiin, että se näytti syntyneen heittämällä väriin kastettu pesusieni kankaalle. Nuoremmat ranskalaismaalarit, varsinkin Delacroix, olivat silti myötämielisiä englantilaisten maisemamaalauksille. Constable kuitenkin huomautti eräässä kirjeessään, että vaikka ranskalaiset arvostivat hänen maalaustensa elävyyttä ja tuoreutta, he tiesivät itse hyvin vähän luonnosta eivätkä olleet tutustuneet siihen ja sen vaihteleviin tunnelmiin.
Ranskalaiset taiteilijat lähtivät ulos luontoon maalaamaan, ja 1830-luvulla Barbizoniin Fontainebleaun metsän reunalle kerääntyi kesäisin taiteilijaryhmä harrastamaan ulkoilmamaalausta, pleinairismia. Théodore Rousseau ja Charles-François Daubigny olivat ensimmäisiä ulkoilmamaalareita, jotka maalasivat maiseman alusta loppuun asti luonnossa. Daubignysta tulikin impressionistien juhlittu esikuva, sillä hänen maalauksensa olivat luonnosmaisia vaikutelmia, tosin arvostelijoiden mukaan vain ”vierekkäin olevia väriläikkiä”. Daubignyn Théophile Gautier’lta saamassaan kritiikissä myös esiintyy ensimmäisen kerran käsite ”impressio” eli vaikutelma. Jean-Baptiste Camille Corot’n tuotannossa Daubignyn väriläikkiä vastasi ”valöörien merkitys”, kuten hän itse kuvaili. Corot’n mukaan maisemaa ei rakenneta yksin viivoilla vaan paljon enemmän valööreillä. Ulkoilmamaalauksen yleistymistä helpottivat 1840-luvulla värien säilyttämiseen kehitetyt tinaputkilot.
Impressionistien ryhmän muodostuminen
Impressionisteista Auguste Renoir, Edgar Degas ja Camille Pissarro olivat opiskelleet École des Beaux-Artsissa, missä opetuksen painopiste oli piirustuksessa. Useimmat impressionistit päätyivät 1850-luvulla ja 1860-luvun alkupuolella eri teitä Pariisin opetusateljeihin, missä he tutustuivat toisiinsa ja ystävystyivät. Impressionismin syntypaikkana voidaan pitää Batignollesin kaupunginosaa Pariisissa. Sinne monet uusia ilmaisukeinoja etsineet taiteilijat olivat asettuneet, ja iltaisin he viettivät aikaa kahviloissa taiteesta keskustellen. Renoirin, Degas’n ja Pissarron lisäksi ryhmään kuuluivat muun muassa Édouard Manet, Frédéric Bazille, Claude Monet ja Alfred Sisley.
Alankomaat yleisurheilun sisäratojen maailmanmestaruuskilpailuissa 2008
Alankomaiden joukkue Valencian sisäratojen MM-kisoihin 2008 julkistettiin 28. helmikuuta 2008.
Impressionismi
Impressionistien ryhmänäyttelyt
Seuraavina vuosina järjestettiin uusia ryhmänäyttelyitä, mutta taiteilijoiden riitaisuudet ja näyttelyjen epäonnistumiset alkoivat murtaa joidenkin taiteilijoiden luottamusta yhteisiin esiintymisiin. Esimerkiksi Monet hylkäsi ryhmän vastalauseena sille, että näyttelyihin oli alettu ottaa mukaan taiteilijoita, jotka eivät olleet impressionisteja. Seitsemäs ryhmänäyttely vuonna 1882 oli jälleen onnistunut ja yhtenäinen, joidenkin mielestä impressionismin kaunein ryhmänäyttely. Mukana olivat jälleen myös Monet ja Renoir. Kahdeksas ja viimeinen impressionistien ryhmänäyttely avattiin vuonna 1886. Tässä näyttelyssä mukaan liittyi uusimpressionisteihin luetut Georges Seurat väriteorioineen, kuten myös Paul Signac, mikä aiheutti kiistelyjä. Samana vuonna impressionistit saivat New Yorkin -näyttelystään paljon myönteistä vastakaikua.
Flyball
Flyball on Yhdysvalloissa 1970-luvun alussa kehitetty koirien näytös- ja kilpailulaji. Laji sopii kaikille koiraroduille. Flyballissa kaksi joukkuetta kilpailee toisiaan vastaan ja nopeimman hyväksytyn suorituksen tehnyt joukkue pääsee jatkoon. Joukkue koostuu neljästä koiran ja ihmisen muodostamasta kilpailuparista. Samassa joukkueessa voi olla sekä mini- että maksikokoisia koiria.
Jorethang
Väestö
Vuoden 2011 väestönlaskennan mukaan Jorethangin väkiluku on 9 009 henkeä, joista enemmistö noin 69 prosenttia on hinduja. Toiseksi suurin uskonto on kristinusko, jonka kannattajia kaupungissa on noin 13 prosenttia, buddhalaisia on noin 11 prosenttia ja muslimeita lähes 7 prosenttia. Lukutaitoisten osuus väestöstä on miltei 89 prosenttia.
Esko Santala
Santala oli yksi Sumiaisten suurta huomiota saaneen poikamiespankin perustajista vuonna 1985. Santala avusti paikallisia poikamiehiä tekemällä heille esittelyvideot, jotka saivat jopa tuhat naista ottamaan yhteyttä poikamiespankin 20 poikamieheen.
Azerbaidžanin matkailu
Saapuvat matkailijat
Tällä hetkellä Azerbaidžanissa on 230 matkatoimistoa. Hotellien ja hostellien yhteenlaskettu määrä on yli 560.
Historialliset monumentit
Pääkaupunki Bakusta löytyy useita historiallisia monumentteja eri aikakausilta. Bakun vanhakaupunki muodostaa Bakun historiallisen ytimen. Joulukuussa 2008 vanha kaupunki, mukaan lukien Shirvanshahin palatsi ja Neitsyttorni, pääsivät UNESCOn maailmanperintökohteiden listalle.
Aapo Nuora
Nuora oli nuorsuomalaisen puolueen kansanedustajana 1909–1910 ja 1911–1914 sekä kokoomuksen kansanedustajana 1922–1924 edustaen Viipurin läänin itäistä vaalipiiriä. Hän oli presidentin valitsijamiehenä vuoden 1925 presidentinvaaleissa ja toimi Raudun kuntakokouksen puheenjohtajana.
Azerbaidžanin matkailu
Ateshgahin temppeli
Historiallinen kompleksi muutettiin museoksi vuonna 1975 ja nykyisin siellä vierailee noin 15 000 kävijää vuodessa. Se pääsi maailmanperintökohteiden listalle vuonna 1998.
Laza
Lazan kylä sijaitsee Shah-vuorella noin 4 240 metriä merenpinnan yläpuolella.
Aïmpelítsi
Aïmpelítsi (transl. myös Aïbelítsi) eli Ampelítsi (Αμπελίτσι) on pieni Kreikan saari, joka sijaitsee Singitikóslahdessa Chalkidikín niemimaahan kuuluvan Sithonían niemen itärannikon edustalla suuremman Diáporoksen saaren pohjoispuolella. Saaren pinta-ala on noin 0,098 neliökilometriä ja se on asumaton (vuonna 2011). Hallinnollisesti Aïmpelítsi kuuluu Sithonían ​kuntaan, Chalkidikín alueyksikköön ja Keski-Makedonian alueeseen. Se on osa Ágios Nikólaoksen kyläyhdyskuntaa.
Hal Robson-Kanu
Seurajoukkueura
Robson-Kanu nousi Readingin alle 18-vuotiaiden joukkueesta seuran edustusmiehistöön kesällä 2007. Tammikuun 2008 lopulla hänet lainattiin loppukaudeksi Englannin Ykkösliigan Southend Unitediin, jossa hän vietti kolmen kuukauden lainajakson myös syyskaudella 2008. Liigadebyyttinsä hän teki Southendin ottelussa Leyton Orientia vastaan helmikuussa 2008. Hän pelasi Southendissa kaikkiaan 22 liigaottelua, joissa teki viisi maalia. Tammikuun 2009 lopulla hänet lainattiin kauden loppuun ulottuneella sopimuksella Swindon Towniin, jossa hän teki neljä maalia pelaamissaan 20 Ykkösliigan ottelussa.
Robson-Kanu siirtyi Valioliigan West Bromwich Albioniin vapaalla siirrolla kesällä 2016.
Hiljaisuudessa (vuoden 2006 albumi)
Hiljaisuudessa on Katri Helenan joulualbumi, joka julkaistiin vuonna 2006.